Document ID: /roh_data/filtered/fineweb-2-filterrobots_roh.jsonl.gz/30274

Pervi da la controlla è il tren spezial partì cun in retard da quatter uras vers Hamburg. Radund 30 persunas n'han betg dastgà entrar en Germania. Quai ha communitgà la polizia tudestga.
En vista a l'inscunter da las 20 pli impurtantas naziuns d'industria e novs pajais industrials ha la Germania puspè introducì controllas als cunfins. La controlla è stada ina collavuraziun tranter las polizias da la Germania e da la Svizra, sco er las guardias da cunfin e la polizia da Basilea.
A l'inscunter suprem G20 vegnan spetgads venderdi e sonda passa 100'000 demonstrants. Tranter quels er fin 8'000 ch'èn pronts da demonstrar cun violenza.
Tenor la polizia èn ils protests a Hamburg stads paschaivels fin ussa.
RR novitads 06:00